ශ්‍රී ලංකා පිළලිච්චා
ශ්‍රී ලංකා පිළලිච්චා (Dicaeum vincens) යනුවෙන් හඳුන්වන්නේ කුඩා රිටිලගු පක්ෂියෙකි. මෙම පක්ෂියා ශ්‍රී ලංකාවේ ආවේණික නේවාසික සුවැදියෙකි. මෙම පක්ෂියා නම්කොට ඇත්තේ ඕස්ට්‍රේලියානු පක්ෂි විද්‍යාඥයකු වන විලියම් වින්සන්ට් ලෙග්ගේ නාමය ඇසුරෙනි.

ශ්‍රී ලංකා පිළලිච්චා වනාන්තර සහ උද්‍යාන ඇතුළු වෙනත් වනවැස්ම සහිත වාසස්ථානවල දක්නට ලැබෙන පක්ෂියෙකි. ගසක එල්ලා වැටෙන පරිදි තැනූ පසුම්බියක හැඩැති කැදැල්ල තුළ බිත්තර දෙකක් දමයි.

විස්තරය 
මෙම පක්ෂියා ඉතා කුඩා, පිළලිච්චන් විශේෂයකි. 10 cm පමණ දිගැති පක්ෂියාගේ වලිගය කෙටි අතර, කෙටි ඝනකම් වක්වූ හොටයක් සහ නාලයක් වැනි දිවක් සහිත ය. මෙම ගුණාංග හේතුවෙන් පිළිලිච්චනට මල්පැණි උරාබීමට හැකියාව ලැබී ඇත. මීට අමතරව කුඩා ගෙඩි වර්ග, මකුළුවන් සහ කෘමීන් ආහාර ලෙස ගනියි.

පිරිමි ශ්‍රී ලංකා පිළලිච්චන්ගේ උඩුකය නිල්-කළු පැහැති අතර, ගෙල සහ ලයේ ඉහළ කොටස සුදු පැහැති ය. පහළ ‍ලය සහ උදරය කහ පැහැති ය. ගැහැනු පිළලිච්චන් අඳුරු පැහැති අතර, උඩුකය ඔලිව්-දුඹුරු පැහැති ය.

සංස්කෘතිය තුළ

ශ්‍රී ලංකාවේ රුපියලේ තැපැල් මුද්දරයක් තුළ මෙම පක්ෂියාගේ රුව දක්නට ලැබේ. මෙම පක්ෂියා ඉංග්‍රීසි බසින් Legge's flowerpecker  හෝ White-throated flowerpecker ලෙස හැඳින්වේ.

ආශ්‍රේයයන්

 Birds of India by Grimmett, Inskipp and Inskipp, ISBN 0-691-04910-6

බාහිර සබැඳි
පිළලිච්චන්ගේ වීඩියෝ - අන්තර්ජාල පක්ෂි එකතුව තුළ

Dicaeum
ශ්‍රී ලංකාවේ පක්ෂීන්
1872දී විස්තර කළ පක්ෂීන්